recursal/SuperWikiNEXT-32B huggingface dataset:
**கன்கார் ஆறு** (*Kanhar River*)(இந்தி: कनहर नदी) என்பது சோன் ஆற்றின் துணை ஆறாகும். இது இந்தியாவின் சத்தீசுகர், சார்க்கண்டு மற்றும் உத்தரப் பிரதேசம் மாநிலங்களில் பாய்கிறது.

ஆற்றோட்டம்
----------

சத்தீசுகரின் ஜஷ்பூர் மாவட்டத்தில் உள்ள குதியா பீடபூமியில் உள்ள கிதா-தோதாவில் கன்கார் ஆறு உருவாகிறது. இது ஆரம்பத்தில் வடக்கு நோக்கிப் பாய்ந்து சார்க்கண்டின் பாலமு பகுதியில் காட்வா மாவட்டத்துடன் எல்லையை உருவாக்குகிறது. பின்னர் சத்தீசுகரின் சுர்குஜா மாவட்டம் வழியாக 100 கிலோ மீட்டர்கள் பாய்ந்து கர்வா மாவட்டத்தில் சோனுக்கு இணையாகச் சென்று வடமேற்கில் திரும்பி உத்தரப்பிரதேசத்தின் மிர்சாபூர் பிரிவில் உள்ள சோன்பத்ரா மாவட்டம் வழியாகப் பாய்கிறது. இது கோட்டா கிராமத்தின் வடகிழக்கில் சோன் ஆற்றுடன் இணைகிறது. சுமார் 400 கிலோமீட்டர்கள் (250 mi) ஆற்றுப் பாதையில் 75% தூரம் இந்த ஆறு பாறை படுக்கையைக் கடந்து மலைப்பாதை, வனப்பகுதிகள் வழியாகப் பாய்கிறது.

### துணையாறுகள்

கன்காரின் துணை நதிகள்: தீம், லான்வா, பாண்டு, கோய்டா, ஹதினாலா, சூரியா, சனா, செந்தூர், குர்சா, கல்புல்லா, சேமர்கர், ரிகர் மற்றும் செர்னா நல்லா.  

### அருவி

ஆற்றின் பாதையில் பல அருவிகள் அமைந்துள்ளன. கொத்தாலி கிராமம் (பல்ராம்பூர்) அருகில் 61 மீட்டர் உயரமுடைய பாவை அருவி அமைந்துள்ளது. குர்-சிந்து நீர்வீழ்ச்சி சினியா சமூகா பகுதியில் கர்வாவிலிருந்து 40 கிலோ மீட்டர் தொலைவில் அமைந்துள்ளது. சத்தீசுகர், சார்க்கண்டு மற்றும் உத்தரப்பிரதேசத்தின் எல்லைகளின் சந்திப்பில் 30 மீட்டர் உயர சுக்தாரி அருவி அமைந்துள்ளது.

திட்டங்கள்
----------

கன்கார் நீர்மின் திட்டம் மற்றும் கன்கார் ஆறு மேம்பாட்டுத் திட்டம் கர்வா மாவட்டத்தில் உள்ள பாராதிக்கில் உள்ள கன்கார் நீர்த்தேக்கத்தை மையமாகக் கொண்டுள்ளன. சீனியா கிராமத்திற்கு அருகில் மற்றொரு அணை/ நீர்த்தேக்கம் உள்ளது. கன்கார் சிஞ்சாய் பரியோஜனா சோகன் பத்ரா மாவட்டத்தின் தெகசில் துதியில் சுகவமான் கிராமத்திற்கு அருகிலுள்ள கன்ஹாருடன் பேகன் ஆற்றின் சங்கமத்தின் கீழ்ப் பகுதியில் அமைந்துள்ளது.

மேற்கோள்கள்
-----------

1. 1 2 3  "The Kanhar". Surguja district administration. 30 August 2010 அன்று மூலம் பரணிடப்பட்டது. 2010-07-02 அன்று பார்க்கப்பட்டது.
2. ↑  "Gazetteer of Palamu District". 2011-07-21 அன்று மூலம் பரணிடப்பட்டது. 2010-07-02 அன்று பார்க்கப்பட்டது.
3. 1 2  Das, S. N.; Inoke, R.; Rao, B. R. M.; Singh, B. M. (1988). "Land irrigability studies for watershed management in Kanhar sub-basin (Sone Basin) using airborne data". *Journal of the Indian Society of Remote Sensing* **16** (2): 33–38. doi:10.1007/BF03014303.
4. ↑  Upkar Prakashan Editorial Board (September 2010). *Jharkhand General Knowledge*. பன்னாட்டுத் தரப்புத்தக எண்:9788174822468.. பார்த்த நாள்: 2010-07-02.
5. ↑  "Kanhar Pumped – Storage Hydroelectric Project". 2011-07-08 அன்று மூலம் பரணிடப்பட்டது. 2010-07-02 அன்று பார்க்கப்பட்டது.
6. ↑  "Project - Kanhar Sinchai Pariyogna". 2011-02-28 அன்று மூலம் பரணிடப்பட்டது. 2010-07-02 அன்று பார்க்கப்பட்டது.
**கேம்பஸ்** (*Campus*) 2004 ஆம் ஆண்டு அறிமுக நடிகர்கள் சஜித் ராஜ், நிதீஷ், திவ்யா மற்றும் ஷீத்தல் ஷா இவர்களுடன் சுகன்யா, ஆனந்த்ராஜ் மற்றும் ராசன் பி. தேவ் நடிப்பில் சார்வி இயக்கத்தில், பிரான் மற்றும் ஆரிஃப் தயாரிப்பில், ரஜ்னீஷ் இசையில் வெளியான தமிழ் திரைப்படம்.

கதைச்சுருக்கம்
--------------

படத்தின் கதை *மாடல்* கலைக் கல்லூரியில் நடக்கிறது. நற்பெயருடன் விளங்கிய இக்கல்லூரி சமீபகாலமாக பல ஒழுங்கீன நடவடிக்கைகளாலும், மாணவர்களிடையே அடிக்கடி மோதல் நடைபெறுவதாலும் தன் நற்பெயரை இழந்துவிட்டது. சத்யா (சஜித் ராஜ்) மற்றும் ராக்கி (நிதேஷ்) இருவரும் அக்கல்லூரியில் இரண்டு குழுவாக செயல்படும் மாணவர்களின் தலைவர்களாக இருக்கின்றனர். இவர்களுக்கிடையே அடிக்கடி மோதல்கள் நடக்கிறது.

கல்லூரியின் நிர்வாகிகள் ஆர். கே. தேவராஜ் (தேவன்) மற்றும் அமைச்சர் சத்தியசீலன் (ராசன் பி. தேவ்) இருவரும் அக்கல்லூரியை இடிக்கத் திட்டமிடுகின்றனர். இதனால் அதிர்ச்சியடையும் மாணவர்கள் கல்லூரியை இடிக்கவிடாமல் தடுக்க முடிவுசெய்கின்றனர். அந்தக் கல்லூரியில் பணிபுரியும் விரிவுரையாளர் பிரியா (சுகன்யா) மாணவர்களின் மோசமான நடவடிக்கைகளே கல்லூரியை இடிக்கக் காரணம் என்று மாணவர்களிடம் கூறி அவர்களை நல்லவர்களாக மாற்றி அதன்மூலம் கல்லூரியின் நற்பெயரை மீட்க முயல்கிறார். அவர் முயற்சியால் கல்லூரி மாணவி ஷீத்தல் (ஷீத்தல் ஷா) கல்லூரிகளுக்கு இடையிலான போட்டியில் வெற்றி பெற்று தன் கல்லூரிக்கு நற்பெயரை பெற்றுத் தருகிறார். இதனால் நம்பிக்கை அடையும் மற்ற மாணவர்களும் தங்களின் நடவடிக்கைகளைத் திருத்திக்கொண்டு கல்லூரியின் நற்பெயரைக் காப்பற்றுவதன் மூலம் கல்லூரியை இடிக்கவிடாமல் தடுத்து நிறுத்தமுடியும் என்று எண்ணுகின்றனர். பிரியாவிற்கு உதவி செய்வதற்காக எதிரெதிர் துருவங்களான சத்யாவும் ராக்கியும் நண்பர்களாக இணைகின்றனர்.

சத்தியசீலன் கல்லூரியிலிருந்து மாணவர்களை வெளியேற்ற செய்யும் சதிகளை அவர்கள் எப்படி முறியடித்து தங்கள் கல்லூரியைக் காப்பாற்றுகின்றனர் என்பது மீதிக்கதை.

நடிகர்கள்
---------

* சஜித் ராஜ் - சத்யா
* நிதேஷ் - ராக்கி
* திவ்யா - திவ்யா
* ஷீத்தல் ஷா - ஷீத்தல்
* சுகன்யா - பிரியா
* ஆனந்த்ராஜ்
* ராசன் பி. தேவ் - சத்தியசீலன்
* தேவன் - ஆர். கே. தேவராஜ்
* மனோபாலா - நல்லதம்பி
* பாபு ஆன்டனி
* விஜயன்
* சேது விநாயகம் - ஸ்ரீவல்லபன்
* லட்சுமி ரத்னம் - ராஜபவன்
* பயில்வான் ரங்கநாதன்
* மதன் பாப்
* முத்துக்காளை - அதிவீரன் புலிப்பாண்டி
* விமல்ராஜ் - சாமி
* சாஜு கொடியன்
* கோட்டயம் நசீர்
* மஹீர் கான்
* துர்கா செட்டி
* கலைராணி
* பாரதி
* சுஜிபாலா
* கூல் ஜெயந்த்

இசை
---

படத்தின் இசையமைப்பாளர் ரஜ்னீஷ். பாடலாசிரியர்கள் பா. விஜய், சினேகன், கலைக்குமார் மற்றும் விவேகா.

| வ.எண் | பாடல் | பாடகர்(கள்) | காலநீளம் |
| --- | --- | --- | --- |
| 1 | கோகோ கோலா | யுகேந்திரன், ஸ்ரீலேகா பார்த்தசாரதி | 5:03 |
| 2 | குங்குமப்பூவே | யுகேந்திரன் | 5:17 |
| 3 | இனி ஒரு விதி | திப்பு, டிம்மி | 3:50 |
| 4 | ஆரஞ்சு பூவே | கார்த்திக், மாதங்கி ஜெகதீஷ் | 5:55 |
| 5 | அகிம்சைதான் | திப்பு | 3:52 |
| 6 | தொட தொட | திப்பு | 5:05 |

மேற்கோள்கள்
-----------

1. ↑  "கேம்பஸ்".
2. ↑  "கேம்பஸ்". 2017-12-23 அன்று மூலம் பரணிடப்பட்டது. 2019-03-16 அன்று பார்க்கப்பட்டது.
3. ↑  "கேம்பஸ்". Archived from the original on 2010-12-19. 2019-03-16 அன்று பார்க்கப்பட்டது.CS1 maint: unfit url (link)
4. ↑  "கேம்பஸ்".
5. ↑  "கேம்பஸ்".
**சிவா** (*Siva*) 1989 ஆம் ஆண்டு வெளிவந்த தமிழ்த் திரைப்படமாகும். அமீர்ஜானின் இயக்கத்தில் வெளிவந்த இத்திரைப்படத்தில் ரஜினிகாந்த், சோபனா மற்றும் பலரும் நடித்துள்ளனர்.

புலவர் புலமைப்பித்தன், வாலி ஆகியோரின் பாடல்களுக்கு இளையராஜா இசையமைத்திருந்தார். இப்படம் தெலுங்கில் "*டைகர் சிவா"* என்ற பெயரில் மொழிமாற்றம் செய்யப்பட்டு 19 ஜனவரி 1990 அன்று வெளியிடப்பட்டது.

கதை
---

படம் சிவா ( ரஜினிகாந்த் ) மற்றும் ஜான் ( ரகுவரன் ) குழந்தைகளாகத் தொடங்குகிறது, அவர்கள் மத வேறுபாடுகள் இருந்தபோதிலும், அவர்கள் தந்தையர்களைப் போன்ற நெருங்கிய நண்பர்கள், ஒருவர் இந்து மற்றும் பிற கிறிஸ்தவர்கள். சிவா, ஜான் மற்றும் ஜானின் தாயைத் தவிர ஒரு வில்லன் அவர்களது குடும்பத்தினரைக் கொல்கிறான், ஆனால் சிவாவும் அவனது தாயும் உயிருடன் இருந்தார்கள், அதற்கு நேர்மாறாக இருந்தார்கள் என்பது ஜானுக்குத் தெரியாது. 20 ஆண்டுகளுக்குப் பிறகு, சிவா பார்வதியை ( ஷோபனா ) காதலித்து திருமணம் செய்து கொள்கிறார். ஜான் ஒரு கூலி கூன், அவர் நல்ல செயல்களை மட்டுமே செய்வார். சிவாவைக் கொல்ல ஜான் அதே வில்லனால் பணியமர்த்தப்படுகிறார், சண்டையின்போது இருவரும் காயமடைந்து இறுதியாக அவர்கள் குழந்தை பருவ நண்பர்கள் என்பதை அறிந்துகொள்கிறார்கள். இறுதியில், இருவரும் ஒன்றிணைந்து தங்கள் குடும்பத்தைக் கொன்ற கெட்டவனுடன் சண்டையிடுகிறார்கள்.

நடிகர்கள்
---------

* சிவா (புலி) ஆக ரசினிகாந்த்
* ரகுவரன் என்பவர் ஜான்
* ஷோபனா தனது மனைவி பார்வதியுடன் போன்ற
* சௌகார் ஜானகி
* ராதா ரவி
* வினு சக்ரவர்த்தி
* ஜனகராஜ்
* 'சார்ல்
* மாதுரி
* டிஸ்கோ சாந்தி
* டெல்லி கணேஷ்
* கணேஷ்கர்
* தியாகு
* இளவரசன்
* பூர்ணம் விஸ்வநாதன்
* விருந்தினர் தோற்றத்தில் விஜயகுமார்

பாடல்கள்
--------

### தமிழ் பதிப்பு

இத்திரைப்படத்திற்கு இசையமைத்தவர் இளையராஜா. *இருவிழியின் வழியே நீயா* பாடல் அம்சாவதனி ராகமாகும்.

| எண். | பாடல் | பாடகர்கள் | வரிகள் | நீளம் (நிமிடம்:நொடி) |
| --- | --- | --- | --- | --- |
| 1 | "அட மாப்பிள்ளை" | எஸ். பி. பாலசுப்பிரமணியம், சாய்பாபா | புலமைப்பித்தன் | 06:15 |
| 2 | "அடி கண்ணாத்தாள்" | எஸ். பி. பாலசுப்பிரமணியம் | 04:36 |
| 3 | "அடி வான்மதி என்" | எஸ். பி. பாலசுப்பிரமணியம், கே. எஸ். சித்ரா | 04:29 |
| 4 | "இருவிழியின் வழியே" | எஸ். பி. பாலசுப்பிரமணியம், கே. எஸ். சித்ரா | 04:25 |
| 5 | "வெள்ளிக்கிழமை" | இளையராஜா, கே. எஸ். சித்ரா | வாலி | 04:32 |

மேற்கோள்கள்
-----------

1. ↑  "Siva Songs". raaga. 2014-02-11 அன்று பார்க்கப்பட்டது.
2. ↑
**இ. ஏ. ராஜேந்திரன்**, ஒரு மலையாள நாடக இயக்குனரும், நடிகரும் ஆவார். இவர் பல திரைப்படங்களில் நடித்துள்ளார். அறுபதுக்கும் அதிகமான திரைப்படங்களில் நடித்திருக்கிறார்.

வாழ்க்கைக் குறிப்பு
-------------------

திருச்சூர் மாவட்டத்தின் திருத்தல்லூரில், அய்யப்பனுக்கும் சுமதிக்கும் பிறந்தார். திருத்தல்லூர் யு.பி பள்ளியில் பயின்றவர். படிக்கும் காலத்தில் நாடகங்களில் பங்கேற்றிருக்கிறார். டெல்லியில் உள்ள தேசிய நாடகப் பள்ளியில் பயின்றார். புனேயில் உள்ள பிலிம் இன்ஸ்டிட்யூட்டில் டெலிவிஷன் பிரிவில் இணைந்தார்.

ஓ. மாதவனின் மகளும் முகேஷின் சகோதரியுமாகிய சந்தியாவை திருமணம் செய்தார்.

திரைத்துறை
----------

மாமனாரின் நாடக நிறுவனத்தில் இணைந்தார். பின்னர், திரைத்துறையில் சேர்ந்தார்.

விருதுகள்
---------

* சிறந்த இயக்குனர் - நாடகம்: ரமணன்

சான்றுகள்
---------

1. 1 2  "ராஜேந்திரன் ஒரு நடிகர் மட்டுமல்ல". மலையாள மனோரமா. ஜூன் 11, 2012. ஜூலை 7, 2012 அன்று பார்க்கப்பட்டது.
[*தொடர்பிழந்த இணைப்பு*]
2. ↑  "ரமணன் - சிறந்த நாடகம்; இ. ஏ. ராஜேந்திரன்". மாத்ருபூமி. டிசம்பர் 5, 2010. ஜூலை 7, 2012 அன்று பார்க்கப்பட்டது.
[*தொடர்பிழந்த இணைப்பு*]
ஜெனரல் **கேப்ரியல் டி'அனுன்சியோ, மான்டினெவோசோவின் இளவரசர்** (*General Gabriele D'Annunzio, Prince of Montenevoso*, 12 மார்ச் 1863 - 1 மார்ச் 1938), சில சமயங்களில் **d'Annunzio** எழுதப்படுகிறது.  என்பவர் ஒரு இத்தாலிய கவிஞர், நாடக ஆசிரியர், சொற்பொழிவாளர், பத்திரிகையாளர், பிரபு, முதல் உலகப் போரின் போது இத்தாலிய இராணுவ அதிகாரியாக இருந்தவர். இவர் 1889 முதல் 1910 வரை இத்தாலிய இலக்கியத்திலும், பின்னர் 1914 முதல் 1924 வரை இத்தாலிய அரசியலிலும் முக்கிய இடத்தைப் பிடித்தார். இவர் பெரும்பாலும் *இல் வாட்* ("கவிஞர்"),  அல்லது *இல் ப்ரோஃபெட்டா* ("தீர்க்கதரிசி") என்ற அடைமொழிகளில் குறிப்பிடப்பட்டார்.

டி'அனுன்சியோ தனது இலக்கியப் படைப்புகளில் மறைகுறி மரபு இயக்கத்துடன் தொடர்புடையவர். இது பிரெஞ்சு குறியீட்டியம் மற்றும் பிரித்தானிய அழகியல்வாதம் ஆகியவற்றுடன் நெருக்கமாக இருந்தது. இத்தகைய படைப்புகள் முந்தைய இயல்பான தன்மைக்கு எதிரானதான கற்பனைக் கனவுகளில் ஒரு திருப்பத்தை கொண்டதாக இருந்தது. இவர் பிரீட்ரிக் நீட்சேவின் செல்வாக்கிற்கு ஆட்பட்டார். அது இவரது இலக்கிய மற்றும் பிற்கால அரசியல் வாழ்வில் வெளிப்பட்டது. எலியோனோரா டூஸ் மற்றும் லூயிசா கசாட்டி உட்பட பல பெண்களுடனான இவரது விவகாரங்கள் பொதுமக்களின் கவனத்தை ஈர்த்தன.

முதல் உலகப் போரின் போது, இத்தாலியில் இவர் ஆற்றிய சொற்பொழிவுகளினால் இலக்கியவாதி என்ற நிலையிலிருந்து ஒரு தேசிய போர் வீரனாக மாறினார்.  இவர் இத்தாலிய இராணுவத்தின் உயரடுக்கு *ஆர்டிடி* புயல் துருப்புக்களுடன் தொடர்புடையவராகவும், வியன்னா மீதான வானூர்தி தாக்குதல் போன்ற நடவடிக்கைகளில் பங்கேற்றாராகவும் இருந்தார். 1919 ஆம் ஆண்டு பாரிஸ் அமைதி மாநாட்டிற்கு எதிரான இத்தாலிய தேசியவாத எதிர்வினையின் ஒரு பகுதியாக, இவர் ஃபியூம் நகரை மையமாக கொண்டு இத்தாலிய ரீஜென்சி ஆஃப் கர்னாரோ அரசை அமைத்தார். கர்னாரோவின் சாசனம் இசையை அரசின் அடிப்படைக் கோட்பாடாக மாற்றியது. இது இயற்கையில் கார்ப்பரேட்டிசமாக இருந்தது.  டி'அனுன்சியோ இத்தாலிய எல்லைகடந்த தேசியத்தை போதித்தாலும், தன்னை ஒரு பாசிசவாதி என்று சொல்லிக் கொள்ளவில்லை என்றாலும், இத்தாலிய பாசிசத்தை ஓரளவு உருவாக்கியதற்காக இவர் புகழப்படுகிறார்.  இவரது கருத்துக்கள் மற்றும் அழகியல் இரண்டும் பெனிட்டோ முசோலினியின் மீது தாக்கத்தை உண்டாக்கியது. 1924இல் இவர் 'இளவரசர்' பட்டம் பெற்றார்.

குறிப்புகள்
-----------

1. ↑  As he used to sign himself (Guglielmo Gatti, *Vita di Gabriele d'Annunzio*, Firenze, 1956, pp. 1–2).
2. ↑  The Italian *vate* directly stems from Latin *vates*.
3. ↑  "D'Annunzio and "Carnaro" irredentism". 22 April 2016 அன்று மூலம் பரணிடப்பட்டது. 31 January 2017 அன்று பார்க்கப்பட்டது.
4. ↑   *La sinistra fascista*.
5. ↑   *D'Annunzio: the First Duce*.
சிவா இராமநாதன்
சிவா இராமநாதன்
**சிவா இராமநாதன்** (**சிவயோகநாயகி**, பிறப்பு: 1937) பிரான்சு நாட்டின் அதியுயர் விருதான செவாலியர் விருது பெற்ற முதல் யாழ்ப்பாணத் தமிழ்ப்பெண் ஆவார். இவர் ஆசிரியராகவும், அதிபராகவும் கடமையாற்றியுள்ளதுடன், இலங்கையில் பிரெஞ்சு மொழி வளர்ச்சியிலும் பெரும்பங்காற்றியுள்ளார்.

இவர் இலங்கை, யாழ்ப்பாண மாவட்டம், பருத்தித்துறை, பொலிகண்டி, திக்கம் என்ற ஊரைச் சேர்ந்தவர். பொலிகண்டி கந்தவன ஆலயத்தை பரம்பரையாக பரிபாளித்துவரும் ஆதீன கர்த்தாக்களின் குடும்பத்து சைவப்பெரியார் திக்கம் செல்லையாப்பிள்ளை, இராயமுத்து அம்மையார் தம்பதிகளின் கடைசிமகள்.

### கல்வியும், ஆசிரியப் பணியும்

இவர் தனது ஆரம்பக் கல்வியை அமெரிக்க மிஷன் கல்லூரியிலும், பின்னர் பருத்தித்துறை மெதடிஸ்த மிஷன் கல்லூரியிலும் கற்றார். அதன் பின் கோயம்புத்தூர் அவினாசிலிங்கம் மனையியல் கல்லூரியில் சேர்ந்து மனையியலில் சிறப்புப் பட்டம் (B .Sc) பெற்று 1963 இல் மேலும் ஒரு பட்டத்தைப் பெற்றார். 1965 இல் சுன்னாகம் இராமநாதன் கல்லூரியில் தற்காலிக ஆசிரியராகக் கடமை புரிந்து 1970 இல் பகுதி நேர விரிவுரையாளராக கோப்பாய் ஆசிரியர் பயிற்சிக் கல்லூரியிலும் 1972 இல் நிரந்தர நியமனம் பெற்று அளுத்கம ஆசிரிய பயிற்சிக்கல்லூரியிலும் பின் 1973 இல் பதவி உயர்வுடன் பலாலி ஆசிரியர் பயிற்சிக் கலாசாலையில் விரிவுரயளராகவும் கடமையாற்றினார். 1975 இல் பிரெஞ்சு அரசின் மேற்படிப்பு புலமைப் பரிசிலுக்கு தெரிவு செய்யப்பட்டார். பிரான்சில் விஷி என்ற ஊரில் கவிலம் என்ற பள்ளிக்கூடத்தில் பிரெஞ்சு மொழியை 9 மாத காலம் கற்றுத் தேர்ச்சி பெற்றார். அதன் பின் பாரிசில் தன்துறை சார்ந்த மேற்படிப்பை மேற்கொண்டு அதில் ஆசிரியர்களுக்குக் கொடுக்கக் கூடிய பயிற்சிகளைப் பெற்றுக் கொண்டார். இவரது இந்தப்படிப்பு சொபோரோ பல்கலைக்கழகத்துடன் இணைக்கப்பட்டதான எம்.எஸ்.சி. பட்டப்படிப்புக்குச் சமமானதாகும். 1977 இல் மீண்டும் பலாலிக்குத் திரும்பி ஆசிரிய பயிற்சிக் கல்லூரியிலும் பின்னர் கோப்பாய் ஆசிரிய பயிற்சிக் கலாசாலையில் விரிவுரையாளராகவும் கடமையாற்றினார். பிரெஞ்சுத் தூதரகத்தின் பணிப்பின் பேரில் யாழ்ப்பாணப் பல்கலைக்கழகத்தில் பிரெஞ்சு மொழியை 1979 முதல் 2004 ஆம் ஆண்டு வரை கற்பித்தார். அதேவேளை யாழ் கல்வி வலயம் 2 இல் பிரதிக் கல்விப் பணிப்பாளராகவும் பணிபுரிந்தார். இவர் பிரெஞ்சு மொழியை யாழ்ப்பாணம் Alliance Francaise நிறுவனத்திலும் கற்பித்து வந்தார். இவர் பிரெஞ்சு மொழியை 25 வருடங்களாக கற்பித்து வருகின்றமை குறிப்பிடத்தக்கது.

### செவாலியர் விருது

இவர் ஒக்டோபர் 2009 இல் கல்விக்காக செவாலியர் விருதினைப் பெற்றார். பிரெஞ்சு மொழியினை இலங்கையில் கற்பித்து, அம் மொழியினையும், பிரான்ஸ் நாட்டு கலாசார பங்களிப்பினையும் இலங்கையில் பல ஆண்டுகளாக பரப்பியதோடு, இவர் கல்வித் துறைக்கு ஆற்றிய சேவையை கௌரவிக்குமுகமாக பிரான்ஸ் நாட்டுக் கல்வி அமைச்சினால் (2009) இலங்கையில் உள்ள பிரெஞ்சு தூதுவரின் இல்லத்தில் வைத்து, தூதரால் இந்த விருது இவருக்கு வழங்கப்பெற்றது.

### வெளி இணைப்புகள்

செவாலியர் விருது பெற்ற ஈழத்தின் பெண்மணி
கனைமா தேசியப் பூங்கா
கனைமா தேசியப் பூங்காவில் சுற்றுலாப் பயணிகள்
ஏஞ்சல் அருவி
**கனைமா தேசியப் பூங்கா** (Canaima National Park, ஸ்பானிஷ்: Parque Nacional Canaima) தென் கிழக்கு வெனிசுலாவில் அமைந்துள்ளது. இதன் பரப்பளவு 30,000 சதுரகிலோமீட்டர்கள் பிரேசில் மற்றும் கயானாவின் எல்லைகளில் அமைந்துள்ளது. இந்தப் பூங்காவானது 1962 ஜூன் 12 ம் தேதி நிறுவப்பட்டது. இது அந்த நாட்டின் இரண்டாவது பெரிய பூங்கா, மற்றும் உலகின் ஆறாவது மிக பெரிய தேசிய பூங்கா ஆகும். இதன் பரப்பளவு பெல்ஜியம் நாட்டின் பரப்பளவை ஒத்தது. இப்பூங்காவினுள் *ஏஞ்சல்* நீர்வீழ்ச்சி உள்ளது. இப்பூங்காவின் 65% பகுதி பாறைகளால் ஆனது.

புகைப்படங்கள்
-------------

இப்பூங்காவில் எடுக்கப்பட்ட புகைப்படங்கள் கீழே,

* 
* 
* 
* 
* 
* 
* 
* 
* 
* 
* 
* 
*

வெளி இணைப்புகள்
---------------

விக்கிமீடியா பொதுவகத்தில்,  
 ***கனைமா தேசியப் பூங்கா***   
என்பதின் ஊடகங்கள் உள்ளன. 



|  |  |
| --- | --- |
|  | விக்கிப்பயணத்தில் ***கனைமா தேசியப் பூங்கா*** என்ற இடத்திற்கான பயண வழிகாட்டி உள்ளது. |

* UNEP World Conservation Monitoring Centre பரணிடப்பட்டது 1997-07-10 at Archive.today
* Official UNESCO website entry
* Video from Canaima National Park
* Canaima National Park
* Protected Planet Page for Canaima பரணிடப்பட்டது 2012-03-06 at the வந்தவழி இயந்திரம்
**கேப்ரியல் பெர்ட்ராண்டு** *(Gabriel Bertrand)* பிரான்சு நாட்டைச் சேர்ந்த ஒரு மருந்தியல் நிபுணர் ஆவார். இவர் உயிர்வேதியியல் மற்றும் பாக்டீரியா ஆராய்ச்சி ஆகியவற்றுக்காகவும் நன்கு அறியப்படுகிறார். 1967 ஆம் ஆண்டு பாரிசு நகரில் மே மாதம் 17 அன்று இவர் பிறந்தார். 

உயிர் வேதியியலில் ஆக்சிடேசு என்ற சொல் மற்றும் சுவடளவு தனிமங்கள் என்ற கோட்பாடு இரண்டையும் கேப்ரியல் பெர்ட்ராண்டு அறிமுகப்படுத்தினார்.

தாவரங்களில் காணப்படும் லாக்கேசு எனப்படும் பல்பீனால் ஆக்சிடேசையும் கரிமச் சேர்மங்களின் கலவையான உரிசியால் மற்றும் லாக்குவர் எனப்படும் ஆசிய மரவகையிலிருந்து பெறப்படும் லாக்கோலையும் ஆக்சிசனேற்றும் நொதியையும் முதன்முதலில் கேப்ரியல் பெர்ட்ராண்டுதான் ஆய்வு செய்தார்  in 1894..

பல நுண்ணூட்டச்சத்துக்களுக்கான மருந்தளவு எதிர்ச்செயல் வளைவு ஒருபோக்குத்தன்மையானது அல்ல என்பதை பெர்ட்ராண்டின் விதி குறிக்கிறது. அதிகரிக்கும் உட்கொள்ளலுக்கேற்ப நன்மைகளையும் அதிகரிப்பதற்கான ஆரம்ப கட்டத்தை இது கொண்டுள்ளது. அதன்பிறகு இந்த அதிகப்படியானதே நச்சுத்தன்மையாக அதிகரிக்கும். 2005 ஆம் ஆண்டில் ராபெனெய்மர் மற்றும் பலர். ஆப்பிரிக்க பருத்தி இலை புழுக்களுக்கு அதிகப்படியான கார்போவைதரேட்டுகளை அளித்து பெர்ட்ராண்டின் விதியை பெருமூலக்கூறுகளுக்கும் நீட்டித்தது. 

1894 ஆம் ஆண்டு சீசர் பிசாலிக்சுடன் சேர்ந்து பாம்பு கடிக்கு எதிராகப் பயன்படுத்த மாற்று மருந்து ஒன்றை உருவாக்கினார் .

பெர்ட்ராண்ட் 1931 ஆம் ஆண்டு தேசிய மருத்துவ அகாடமியின் உறுப்பினராக பெர்ட்ராண்டு உறுப்பினராக்கப்பட்டார். 1932 ஆம் ஆண்டு இவர் ராயல் நெதர்லாந்து கலை மற்றும் அறிவியல் அகாடமியின் வெளிநாட்டு உறுப்பினரானார். 
1962 ஆம் ஆம் ஆண்டு சூன் மாதம் 20 ஆம் நாள் இவர் காலமானார்.

மேற்கோள்கள்
-----------

1. ↑  Gabriel Bertrand on isimabomba.free.fr (French)
2. ↑  Science and civilisation in China: Chemistry and chemical ... Volume 5, Part 4 By Joseph Needham, Ping-Yü Ho, Gwei-Djen Lu and Nathan Sivin, p. 209
3. ↑  Does Bertrand's rule apply to macronutrients? D Raubenheimer, K.P Lee and S.J Simpson, Proc Biol Sci. 22 November 2005; 272(1579): 2429–2434, எஆசு:10.1098/rspb.2005.3271
4. ↑  Raubenheimer, D; Lee, KP; Simpson, SJ (22 November 2005). "Does Bertrand's rule apply to macronutrients?". *Proc Biol Sci* **272** (1579): 2429–34. doi:10.1098/rspb.2005.3271. பப்மெட்:16243690.
5. ↑  Le Musee Pasteur பரணிடப்பட்டது 2013-10-19 at the வந்தவழி இயந்திரம் Césaire et Marie PHISALIX, deux chercheurs comtois
6. ↑  "G. Bertrand (1867 - 1962)". Royal Netherlands Academy of Arts and Sciences. 20 July 2015 அன்று பார்க்கப்பட்டது.

புற இணைப்புகள்
--------------

* Biography on www.pasteur.fr
* Biography on www.encyclopedia.com
**கேப்ரியல் ஒகரா** (*Gabriel Imomotimi Gbaingbain Okara*, 24 eஎப்ரல் 1921 – 25 மார்ச் 2019) என்பவர் நைசீரிய நாட்டைச் சேர்ந்த கவிஞர், புதின ஆசிரியர் மற்றும் எழுத்தாளர் ஆவார்.

நைசீரியாவில் புமுண்டி என்னும் ஊரில் பிறந்த இவர் இளமைக் காலத்தில் புத்தகங்களைப் பைண்டு செய்யும் பணியைச் செய்தார். பின்னர் வானொலிக்காக நாடகங்களை எழுதினார். இவர் 1964 இல் தி வாய்ஸ் என்னும் புதினத்தை எழுதி வெளியிட்டார். ரிவர் ஸ்டேட் பப்ளிசிங் அவுசு என்னும் நிறுவனத்தில் இயக்குநர் ஆனார். இவருடைய கவிதைகள் பல மொழிகளில் மொழியாக்கம் செய்யப்பட்டுள்ளன. நைசீரிய இலக்கிய இதழான பிளாக் ஒர்பிசில் ஒகராவின் கவிதைகள் இடம் பெற்றன. தி கால் ஆப் தி ரிவர் நன் என்ற இவர் எழுதிய கவிதைக்காக நைசீரிய கலைத்திருவிழாவில் ஒகராவுக்கு விருது வழங்கப்பட்டது.

மேற்கோள்கள்
-----------

1. ↑  "Renowned Poet and Novelist, Gabriel Okara, Dies Just Before 98th Birthday" பரணிடப்பட்டது 2019-03-25 at the வந்தவழி இயந்திரம், Olisa TV, 25 March 2019.
2. ↑  Laurence, Margaret; Stovel, Nora Foster (2001). *Long Drums & Cannons: Nigerian dramatists and novelists, 1952-1966*. University of Alberta. பக். 171–. பன்னாட்டுத் தரப்புத்தக எண்:978-0-88864-332-2.. பார்த்த நாள்: 8 May 2011.
3. ↑
4. ↑
**மாகூர்** *(Mahur)* இந்தியாவின் அசாம் மாநிலம்,  திமா அசாவ் மாவட்டத்தில் உள்ள நகர மையப் பகுதியாகும்.

புவியியல்
---------

25.17°வடக்கு 93.12°கிழக்கு என்ற அடையாள ஆள்கூறுகளில்  மாகூர் நகரம் கடல் மட்டத்திலிருந்து 727 மீட்டர் அல்லது 2385 அடி உயரத்தில் அமைந்துள்ளது.

மக்கள் தொகையியல்
----------------

2001 ஆம் ஆண்டின் இந்திய மக்கள் தொகைக் கணக்கெடுப்பின்படி  மாகூர் நகரத்தின் மக்கள்தொகை 5485 நபர்கள் ஆகும். இம்மக்கள்தொகையில் 55% நபர்கள் ஆண்கள் மற்றும் 45% நபர்கள் பெண்களாவர். மாகூர் நகரின் எழுத்தறிவு சதவீதம் 76% ஆகும். நாட்டின் சராசரி தேசிய எழுத்தறிவு சதவீதமான 59.5% என்பதைவிட இது அதிகமாகும். எழுத்தறிவு பெற்றவர்களில் 80% நபர்கள் ஆண்கள் மற்றும் 71% நபர்கள் பெண்களாவர். மாகூர் நகரின் மக்கள் தொகையில் 13% நபர்கள் 6 வயதுக்கு கீழ் உள்ளவர்களாகும்.

போக்குவரத்து
------------

நேரடியான விமானப் போக்குவரத்து வசதி இல்லையென்றாலும், குவகாத்தி அல்லது திமாப்பூர் அல்லது சில்ச்சார் வரை விமானத்தில் சென்று அங்கிருந்து இரயிலில் மாகூர் செல்லலாம். லும்திங் பதார்ப்பூர் இரயில்வே பிரிவு மாகூரில் இருந்து குவகாத்தியையும் சில்ச்சாரையும் இணைக்கிறது.

மேற்கோள்கள்
-----------

1. ↑  Falling Rain Genomics, Inc - Mahur
2. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலம் பரணிடப்பட்டது. 2008-11-01 அன்று பார்க்கப்பட்டது.
**மாவளத்தான்** சோழ அரசன் நலங்கிள்ளியின் தம்பி. அண்ணனுக்கு உதவியாக இவன் ஆவூர் கோட்டையை முற்றுகையிட்டான். கோட்டைக்குள் இருந்தவன் நெடுங்கிள்ளி என்னும் சோழ அரசன். மாவளத்தன் என்னும் புலவர் இவன் என்று கருதுவாரும் உண்டு.

### மாவளத்தானைப் பாடிய புலவர்கள்

#### கோவூர் கிழார்

நெடுங்கிள்ளி ஆவூர்க் கோட்டையில் அடைந்திருந்தான். மாவளத்தான் கோட்டையை முற்றிகை யிட்டிருந்தான். கோட்டைக்குள் இருந்த மக்கள் உணவுக்குத் தவித்தனர். புலவர் கோவூர் கிழார் நெடுங்கிள்ளியிடம் மக்கள் படும் அவதியை விளக்கினார். நெடுங்கிள்ளி அறவோனாக இருந்தால் கோட்டைக் கதவைத் திறந்து மாவளத்தானுக்கு விட்டுக்கொடுத்துவிடு வெளியேற வேண்டும். அல்லது மறவோனாக இருந்தால் மாவளத்தானோடு போரிட்டு வெல்ல வேண்டும். இரண்டுமில்லாமல் அடைந்துகிடத்தல் அறமும் அன்று. மறமும் அன்று என எடுத்துரைத்தார். (நெடுங்கிள்ளி அறவோனாக நடந்துகொண்டான்.

#### தாம்பபல் கண்ணனார்

பார்ப்பன புலவர் தாமப்பல் கண்ணனாரும் மாவளத்தானும் வட்டு விளையாடினர். புலவர் வட்டாட்டத்தில் நகர்த்தும் காய்களைக் கையில் மறைத்து மாவளத்தானை ஏமாற்றினார். அதனைப் பார்த்துவிட்ட மாவளத்தான் தான் உருட்டி விளையாடிக்கொண்டிருந்த காயால் புலவரை அடித்தான்.

அடிபட்ட புலவர் வக்கணையாகப் பேசினார். சோழர் குடியின் பெருமையைப் பேசினார். சோழர் குடிப் பிறந்த இவனது முன்னோர் பார்ப்பார் நோவன செய்யார். நீ பார்ப்பானாகிய என்னை நோவச் செய்துள்ளாய் என்றார். அது கேட்ட மாவளத்தான் தன் குடியின் பெருமையையும், தான் செய்தது இழிசெயலாகவும் கருதி நாணி நின்றான்.

புலவர் 'பிழை செய்தது நான். நீ பிழை செய்தது போல நாணினாய். தமக்குப் பிழை செய்தோரைப் பொறுத்துக்கொள்ளுதல் உன் குடியில் பிறந்தவர்களுக்கு எளிது போலும்' என்று சொல்லி மாவளத்தானைப் பாராட்டினார்.

#### மாவளத்தான் பொலிவு

* தேர்வண் கிள்ளியின் தம்பி
* வார்கொல் கொடுமரம் மறவர் பெருமான். வார்கோல் என்பது அம்ப. கொடுமரம் என்பது வில். அம்புவில் வீரப் பெருமகன்.
* கடுமான் கைவண் தோன்றல். விரைந்து பாயும் குதிரையைச் செலுத்துவதில் கைவளம் மிக்கவன்.

#### மேற்கோள் குறிப்பு

1. ↑  புறநானூறு 45
2. ↑  புறநானூறு 43
3. ↑  தேர் வண் கிள்ளி தம்பி! வார் கோல்,   
கொடுமர மறவர் பெரும! கடு மான்  
கை வண் தோன்றல்! புறநானூறு 43
**சடகோப்** (*Sadgop*) என்பது வங்காள இந்து யாதவ துணைச் சாதி குழுவாகும். இந்த இனக்குழுவானர் மேற்கு வங்கம், ஒடிசா, சார்க்கண்ட் மற்றும் இந்தியாவில் பீகார் பகுதிகளில் வாழ்கின்றனர்.

வரலாறும் தோற்றமும்
------------------

சடகோப் என்ற பெயரானது சமஸ்கிருத வார்த்தையான 'சட' என்பதிலிருந்து வந்தது. சட என்பதன் பொருள் "நல்லது" என்பதாகும். கோபா என்பது "பால்காரர்" என்று பொருள் படும். இவர்கள் இந்து கடவுளான கிருஷ்ணரின் சந்ததியினர் ஆவார். 11ஆம் நூற்றாண்டில் பலர் குருச்சேத்திரப் போருக்குப் பின்னர் கீழைக் கங்கர் வம்சத்தின் இந்து மதத்தை ஏற்றுக்கொண்டதாகவும், மீதமுள்ளோர் 15ஆம் நூற்றாண்டில் காமரூப பேரரசின் போது இந்து மதத்தை ஏற்றுக்கொண்டதாகவும் நாளாகமம் கூறுகிறது. கயா மற்றும் விருந்தாபன் இவர்களின் புனித தலங்களாகும். சடகோப், குலின் மற்றும் முலிகா என இரண்டு குழுக்களாகப் பிரிக்கப்பட்டுள்ளது. குலின் குழுவானது கிழக்கு மற்றும் மேற்கு குலின்களாகப் பிரிக்கப்பட்டுள்ளது. மேற்கு குலின் கோப் மேற்கு வங்காளத்தில் வாழ்கிறார். இக்குழுவானது கோஷ் மற்றும் சர்ஷியா என மேலும் பிரிக்கப்பட்டுள்ளது. கிழக்கு குலின் மேற்கு வங்காளத்தின் மிட்னாபூரிலிருந்து கிழக்கு வங்கத்தின் சில பகுதியிலிருந்து பீகார் சென்றார். சத்கோப் பெங்காலி பேசுகிறார், ஆனால் பீகாரில் உள்ளவர்களும் இந்தி பேசுகிறார்கள். 

1910ல், சடகோப் ஏனைய சக இனக்குழுக்களான அகிர், கோப் மற்றும் கோபால் சமூகங்களுடன் இணைந்து கிருஷ்ண பரமாத்வாவின் பண்டைய யது வம்சாவளியான யாதவர் இயக்கத்தின் ஒரு பகுதியாக மாறியது.

தற்போதைய சூழ்நிலைகள்
--------------------

சட்கோப் பல துணைப்பிரிவுகளைக் கொண்டுள்ளது. இவர்கள் ஒரு எண்டோகாமஸ் குழுவாகும் கோத்திரத்தினை நடைமுறைப்படுத்தும் எக்சோகாமியாக உள்ளனர். சடகோப் சமூகத்தினர் நில உரிமை சமூகமாக உள்ளது. பலர் கொல்கத்தா மற்றும் மேற்கு வங்கத்தின் பிற நகரங்களில் குடியேறினர். இவர்களின் சமூக அமைப்பானது பங்கியா சடகோப் சமிதி என்று அழைக்கப்படுகிறது.

மேற்கோள்கள்
-----------

1. 1 2 3  People of India Bihar Volume XVI Part Two edited by S Gopal & Hetukar Jha pages 827 to 831 Seagull Books
2. ↑  William R. Pinch (18 June 1996) (in en). *Peasants and Monks in British India*. University of California Press. பக். 91. பன்னாட்டுத் தரப்புத்தக எண்:978-0-520-91630-2.. பார்த்த நாள்: 9 July 2017.

| * பா
* உ
* தொ
அகிர் |
| --- |
| 
* Aphariyas
* அகர்
* அகிர் போரிச்சா
* பரதாரியா
* அகிர் சோனார்
* Ahir Sorathia
* Ahir Pancholi
* Ahir Maschoiya
* Barda
* Dhangar Ahirs
* Ghosi
* Gavli

* கொல்லா
* கொளலாஞ்சி
* Ghosi Ahir
* ஜதம்
* Jadaun
* ஜடே
* ஜாதவ்
* கெளசல்யா
* கரோடி
* கரோ
* கோலா
* கோனார்
* குருபா
* மோகில்
* நந்த்வன்சி
* பால்
* பதக்
* சடகோப்
* சஞ்சாரி குருபா
* சாய்க் பீகார்
* துக்ரன்
* யாதவர்
* யது குலம்

 |
கர்நாடகா உயர்நீதிமன்றம்
கர்நாடக உயர்நீதிமன்றம், பெங்களூரிலுள்ள சட்டசபை கட்டிடமான விதான் சௌதாவிற்கு எதிரில் உள்ள அட்டாரா கச்சேரி ( பதினெட்டு அலுவலகம்) கட்டிடத்தில் இயங்கி வருகிறது. கம்பீரமாய் எழுந்து நிற்கும் விதான சௌதாவுக்கு எதிரில் சிவப்பு நிறத்தில் செம்மையாய் நீதியை நிலைநாட்டி வருகிறது உயர்நீதிமன்றம். இக்கட்டிடம் ராவ் பகதூர் ஆற்காடு நாரயணசாமி முதலியார் என்பவரால் கட்டப்பட்டு 1868 ல் முடிக்கப்பட்டது. பதினெட்டு துறைகள் மைசூர் அரசிலிருந்து மாற்றியமைக்கப்பட்டு இங்கே அமைந்ததனால் "பழைய பொது அலுவலகம்" என்னும் பெயர் கொண்ட இக்கட்டிடம், பின் பதினெட்டு அலுவலகம் என மாற்றப்பட்டது. கி.பி 1982 ல் இக்கட்டிடம் இடிப்பதற்காக முடிவு செய்யப்பட்டு, பின் பொதுமக்களின் விருப்பத்தின் பேரிலும், பழைய வாய்ந்த கட்டிடத்தை பாதுகாக்க வேண்டியதன் பேரிலும் முடிவு கைவிடப்பட்டது.

| * பா
* உ
* தொ
இந்திய உயர் நீதிமன்றங்கள் |
| --- |
| 
* அலகாபாத்
* ஆந்திரப் பிரதேசம்
* இமாச்சலப் பிரதேசம்
* இராசத்தான்
* உத்தராகண்டம்
* ஒரிசா
* கருநாடகம்
* கல்கத்தா
* குசராத்து
* குவகாத்தி
* கேரளம்
* சட்டீசுகர்
* சம்மு காசுமீர்
* சார்க்கண்டு
* சிக்கிம்
* திரிபுரா
* தில்லி
* தெலங்காணா
* பஞ்சாப் மற்றும் அரியானா
* பம்பாய்
* பாட்னா
* மணிப்பூர்
* மத்தியப் பிரதேசம்
* மெட்ராசு
* மேகாலயா

 |
பேவேவ்
**பேவேவ்** (payWave) என்பது விசா நிறுவனத்தினால் தனியாக வெளியிடப்பட்டிருக்கும் ஒரு கடன் அட்டையாகும். இவ்வட்டை மற்ற கடன் அட்டையைப் போன்றே பயன்படுத்த முடியும் என்றாலும், இவ்வட்டையைக் கண்ணுக்குப் புலப்படாத அகச்சிவப்பு நுண்ணலைகள் தொடர்பாலும் பயன்படுத்த முடியும். இவ்வட்டையைத் தடவியோ (தடவி இழுத்தோ swiping ) அல்லது செருகியோ(insert) பயன்படுத்துவது மட்டும் அல்லாமல் (அகச்சிவப்புக் கதிர் வழி) அட்டையில் உள்ள குறிப்பை உணரும் அல்லது *படிக்கும்* கருவிமுன் அசைப்பதன் முலம் பணப் பரிமாற்றத்தைப் பாதுகாப்பாகச் செய்யமுடியும்.

வேலை செய்யும்விதம்
------------------

இவ்வட்டையில் ஒர் அலைவழிப்படுத்தி(antenna) மற்றும் ஒரு தொகுசுற்று (processor) உள்ளிடாகப் பொருத்தப்பட்டிருக்கும். இவ்வட்டையை வாசிப்புக்கருவி முன் அசைப்பதன் மூலம், ஒர் தொடுதல்லில்லா தொடர்பு (contactless communication) அட்டைக்கும் வாசிப்புக்கருவிக்கும் ஏற்படுத்தப்பட்டு பணப்பரிமாற்றம் நடைபெறுகின்றது. இதன் மூலம் நடைபெறும் பரிமாற்றங்களுக்கு வாடிக்கையாளரின் கையொப்பம் கோரப்படுவதிலை. பணப்பரிமாற்றங்களைச் செய்ய எடுக்கும் நேரத்தை குறைப்பதே இதன் நோக்கம் ஆகும். விசா நிறுவனம் அதிக அளவாக 50 டொலர் வரையிலான பண பரிமாற்றத்தை மட்டுமே பாதுகாப்புக்காரணங்களுக்காக அனுமதிக்கின்றது. கனடாவில் இவ்வகை அட்டையை ராயல் வங்கி, டொரன்டோ டொமினியன் வங்கி, ஸ்கோட்ரியா வங்கி போன்றவை மக்களுக்கு வழங்கிவருகின்றன.

உசாத்துணை
---------

* பேவேவ் பரணிடப்பட்டது 2008-01-02 at the வந்தவழி இயந்திரம்
சான்சிலோடு மனிதனின் மண்டையோடு
**சான்சிலேடு மனிதன்** பழங்காலத்தில் வாழ்ந்த மனித வகையினன். இவ்வகையினர் வாழ்ந்த காலம் ஏறக்குறைய 17000 ஆண்டுகளுக்கு முற்பட்டது எனக் கருதப்படுகிறது. இவ்வகை மனிதர்களின் புதை படிவங்கள் பிரான்சு நாட்டில் சான்சிலேடு (chanceladu) என்னுமிடத்தில் கி.பி.1888 இல் கண்டெடுக்கப்பட்டன. அதனாலேயே இம்மனித வகையினர் "சான்சிலேடு மனிதன்" ( chanceladu man ) எனக் கூறப்பட்டனர். இந்த புதைப்படிவ எலும்புக்கூடுகளை ஆராய்ச்சி செய்த டாக்டர் தெசுதூத்து (Testut ) இவர்களின் புதைப் படிமங்களை கண்டெடுத்த போது அவை புதிய இன மனிதர்களின் எனக் எலும்புக்கூடுகள்குறிப்பிட்டனர். இந்த புதைப்படிமங்கள் பெரிகு (perigueux) அருங்காட்சியகத்தில் உள்ளன. 
சான்சிலேடு பகுதியில் கண்டெடுக்கப்பட்ட எலும்புக் கூடுகளின் இடக்கை தலையின்கீழ் வைக்கப்பட்டிருந்தது. வலக்கை, கீழ் தாடைகளின் கீழ் வைக்கப்படிருந்தது. கால்கள் மடக்கப்பட்டு, முட்டிகள் கீழ் தாடையைத் தொட்டுக்கொண்டிருந்தன. அவை தாழியில் அடைக்கப்பட்ட பெருவிய உருவங்களை (Peruvian mummies) ஒத்திருந்தன. சன்சிலேடு மனிதர்கள் இறந்தவர்களை விலங்குகளின் தோலினாலான பையில் மேற்குறிப்பிட்ட நிலையில் வைத்து புதைத்திருக்கலாம் என [தெசுதுத்து] கருதுகிறார்.
சந்சிலேட்டில் கண்டெடுக்கப்பட்ட எலும்புகூடு ஏறக்குறைய 55 முதல் 65 வயதுக்குள் உள்ள மனிதனுடையது என்று தெரிகிறது.அம்மனிதனுடைய உயரம் ஏறக்குறைய 4 அடி 11 அங்குலம் என்று டாக்டர் தெசுதூது மதிப்பிட்டார். பிறகு அது தவறென்று கருதிச் சன்சிலேடு மனிதன் 5 அடி 1 அங்குலம் இருக்கலாமென மதிப்பிடப்பட்டது

மேற்கோள்கள்
-----------

1. ↑  "Chancelade skeleton". Encylopædia Britannica. 18 November 2014 அன்று பார்க்கப்பட்டது.
**மாவிட்டபுரம்** யாழ்ப்பாண மாவட்டத்தில் தெல்லிப்பழை பிரதேச செயலாளர் பிரிவில் அமைந்துள்ள ஒரு ஊராகும். யாழ்ப்பாணம் -காங்கேசன்துறை வீதியில் யாழ்ப்பாண நகரில் இருந்து சுமார் 9 மைல்கள் தொலைவிலும், காங்கேசன்துறையில் இருந்து சுமார் ஒரு மைல் தொலைவிலும் இவ்வூர் உள்ளது. மாவிட்டபுரம், மாவிட்டபுரம் தெற்கு, என இரண்டு கிராம அலுவலர் பிரிவுகளைக் கொண்ட இவ்வூரின் வடக்கு எல்லையில் காங்கேசன்துறையும், மேற்கு எல்லையில் கொல்லங்கலட்டியும், தெற்கு எல்லையில் தெல்லிப்பழையும் கிழக்கில் வீமன்காமமும் உள்ளன.

மாவிட்டபுரத்தில் மிகவும் பழமை வாய்ந்த மாவிட்டபுரம் கந்தசுவாமி கோவில் உள்ளது. இக் கோயிலின் வரலாறும், இவ்வூருக்குப் பெயர் வந்த வரலாறும் ஒன்றுடன் ஒன்று தொடர்புபடுத்திக் கூறப்படுகின்றன. மாவிட்டபுரத்தில் மிகவும் பழமை வாய்ந்த மாவிட்டபுரம் கந்தசாமி கோயில் உள்ளது. இக் கோயிலின் வரலாறும், இவ்வூருக்குப் பெயர் வந்த வரலாறும் ஒன்றுடன் ஒன்று தொடர்புபடுத்திக் கூறப்படுகின்றன.

சோழநாட்டு இளவரசி ஒருத்திக்கு குதிரைமுக நோய் எனப்படும் நோய் ஏற்பட்டதாகவும் இது எந்த மருந்துக்கும் குணமாகாததால், யாழ்ப்பாணத்துக்கு வந்து இன்றைய மாவிட்டபுரப் பகுதியில் இருந்த புனித நீர்நிலை ஒன்றில் நீராடிக் குணம் பெற்றதாகவும், அதனால் மகிழ்ச்சியுற்ற இளவரசி அப்பகுதியில் முருகனுக்கு ஒரு கோயில் எழுப்பியதாகவும். இந்நிகழ்வை ஒட்டியே இவ்வூருக்கும் மாவிட்டபுரம் (மா (குதிரை) + விட்ட + புரம்) என்ற பெயர் ஏற்பட்டது என்பதும் யாழ்ப்பாண மக்கள் மத்தியில் நிலவும் ஐதீகம்.
பரெட் எம்82 சடப்பொருள் எதிர்ப்பு நீள் துப்பாக்கி
**சடப்பொருள் எதிர்ப்பு நீள் துப்பாக்கி** (*anti-materiel rifle*; [*AMR*]) என்பது தனிப்பட்ட நபர்களைவிட படைத்துறை பொருட்களுக்கு (சடப்பொருள்) எதிராக பயன்படுத்தப்படும் ஒரு மரைகுழல் துப்பாக்கி ஆகும்.

சடப்பொருள் எதிர்ப்பு நீள் துப்பாக்கிகளின் ஆரம்பம் முதல் உலகப் போர் காலத்தில் உருவாகியது. அப்போது பீரங்கி வண்டிகளுக்கு எதிராக செயற்பட உருவாக்கப்பட்ட பீரங்கி வண்டி எதிர்ப்பு நீள் துப்பாக்கி தற்கால சடப்பொருள் எதிர்ப்பு நீள் துப்பாக்கியாக வளர்ச்சி பெற்றது. தற்கால பீரங்கி வண்டிகளும் ஏனைய பிற கவச வாகனங்களும் மிகவும் பாதுகாப்பு உடையனவாக இருப்பதால், இத்துப்பாக்கி கவசமற்ற அல்லது இலகு கவச வாகனங்களுக்கு எதிராகப் பயன்படுத்தப்படுகிறது.

இவற்றையும் பார்க்க
------------------

* மறைசுடு நீள் துப்பாக்கி

உசாத்துணை
---------

1. ↑  "Anti-Tank / Anti-Material Rifles from Origin to Present Day". 9 சூலை 2016 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***Anti-materiel rifles***   
என்பதின் ஊடகங்கள் உள்ளன. 

* 20 mm AMR – New Use for Unused Ammo, SOF Weapons SectionCrane Division, Naval Surface Warfare CenterSmall Arms Weapons Systems Division, USSOCOM Comparative Testing Office பரணிடப்பட்டது 2011-06-04 at the வந்தவழி இயந்திரம்
தளவாய்புரம் என்பது இந்திய மாநிலமான தமிழ்நாட்டில் விருதுநகர் மாவட்டத்தில் உள்ள ஒரு நகரம் ஆகும். இது தமிழ்நாட்டின் மதுரையில் இருந்து 105 கிமீ தொலைவில் அமைந்துள்ளது. பொருளாதாரம் ஆடைகள், பருத்தி புடவைகள், லுங்கிகள் ஆகியவற்றின் உற்பத்தியை அடிப்படையாகக் கொண்டது. பருத்தி நூற்பு மற்றும் நெசவுஆலைகள் உள்ளன.

காலநிலை
-------

இப்பகுதியின் காலநிலை பாதி வறண்ட வெப்பமண்டல வகை ஆகும். வெப்பநிலை 20 ° C முதல் 37 ° C வரை காணப்படுகிறது. இது அதிக சராசரி வெப்பநிலையும் மற்றும் குறைந்த அளவு ஈரப்பதமும் கொண்டுள்ளது. ஏப்ரல், மே மற்றும் ஜூன் மாதங்கள் இங்கு வெப்பமான மாதங்கள். தென்மேற்கு பருவமழை ஜூன் மாதத்தில் துவங்கி, ஆகஸ்ட் வரை நீடித்திருக்கும். மழை பெய்யும். அக்டோபர், நவம்பர் மற்றும் டிசம்பர் மாதங்களில் வடகிழக்கு பருவ மழையின் காரணமாக இப்பகுதிக்கு மழைநீர் கிடைக்கின்றது.

### சஞ்சீவி குன்றுகள்

சஞ்சீவி குன்றுகள் ராஜபாளையத்தில் சத்ரபட்டி செல்லும் வழியில் அமைந்துள்ளது. இங்கு நிலவும் அமைதியும், அமைதியான சூழலும் சுற்றுலாப்பயணிகளுக்கு மிகவும் பிடித்தமான இடமாகும்.இலங்கை மன்னன் இராவணனுடன் நடந்த போரில் அம்பு பட்டு மயக்க நிலையில் இருந்த லக்ஷ்மணனைக் காப்பாற்றுவதற்காக, குரங்கு கடவுள் ஹனுமான் சஞ்சீவி மலை முழுவதையும் ஸ்ரீலங்காவுக்கு மூலிகைச் செடிகளோடு கொண்டு சென்று பின்னர் அதைத் தூக்கி எறிந்துவிட்டதாக பாரம்பரியம் கூறுகிறது.அவ்வாறு கீழே விழுந்த மலை, இங்குள்ள சஞ்சீவி மலைகளாகும் என்று கூறப்படுகிறது.

1. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலம் பரணிடப்பட்டது. 2008-11-01 அன்று பார்க்கப்பட்டது.
|  |
| --- |
|  **கனேடியத் தமிழர்** |
| கனேடியத் தமிழர் |
| நபர்கள் |
| பரம்பல் |
| அரசியல் |
| பொருளாதாரம் |
| பண்பாடும் கலைகளும் |
| கல்வி |
| தமிழ்க் கல்வி |
| சமூக வாழ்வு |
| அமைப்புகள் |
|  **வரலாறு** |
| வரலாற்றுக் காலக்கோடு |
| குடிவரவு |
| எதிர்ப்புப் போராட்டங்கள் |
|  **இலக்கியமும் ஊடகங்களும்** |
| இலக்கியம் |
| வானொலிகள் |
| இதழ்கள் |
| நூல்கள் |
| திரைப்படத்துறை |
| தொலைக்காட்சிச் சேவைகள் |
|  **நிகழ்வுகள்** |
| தமிழ் மரபுரிமைத் திங்கள் |
| ரொறன்ரோ தமிழியல் மாநாடு |
| தமிழ் இலக்கியத் தோட்ட விருதுகள் |
| * பா
* உ
* தொ
  |

கனடிய தமிழ் ஊடகங்களில் ஒலிபரப்புத்துறை அல்லது வானொலிகள் ஒரு முக்கிய இடத்தை வகிக்கின்றன.

வானொலிகள்
---------

* தமிழ்த் தென்றல் (மொன்றியால் வானொலி)
* கனேடிய தமிழ் ஒலிபரப்புக் கூட்டுத்தாபனம் - CTBC
* கீதவாணி
* கனேடிய தமிழ் வானொலி - CTR
* மொன்ரியல் தமிழ் ராகம்  MTR
* தமிழ்ப் பண்பலை 101.3 - CMR
* அனைத்துலக தமிழ் வானொலி - GTR
* தமிழ் ஸ்ரார் வானொலி
* சர்வதேச தமிழ் வானொலி - ITC
* ஆமென் வானொலி
* வணக்கம் பண்பலை
* ஏ9 வானொலி -
* கலசம் (இணைய வானொலி)-
* வெளிச்சம் (இணைய வானொலி) -  பரணிடப்பட்டது 2012-05-05 at the வந்தவழி இயந்திரம்

மொழி நடை
--------

தொடக்க காலத்தில் பழைய இலங்கை வானொலிக் கலைஞர்கள் பலர் கனேடிய தமிழ் ஒலிபரப்புத்துறையில் பங்கு கொண்டதால் செய்தி வாசிப்பு, உரையாடல் என அனேக நிகழ்ச்சிகளில் ஆங்கிலம் கலப்பில்லாத தமிழ் மொழிக்காவும், தெளிவான தமிழ் உச்சரிப்பும் கனேடிய தமிழ் வானொலிகள் இருந்தது.

வரலாறு
------

கனடாவில் 1980 களின் இறுதியில் இருந்து தமிழில் நிகழ்ச்சிகள் ஒலிபரப்ப தொடங்கின. முதன் முதலாக 24 மணி நேர தமிழ் வானொலிச் சேவை கனேடிய தமிழ் ஒலிபரப்புக் கூட்டுத்தாபனத்தால் 1996 ம் ஆண்டு தொடங்கப்பட்டது. இது சிறப்பு அலைவரிசையில் தொடங்கப்பட்டது. இதைக் கேட்பதற்கு தனியான ஒரு வானொலி பெற வேண்டும். 
பண்பலை அலைவரிசையில் பெரும்பாலும் தமிழ் நிகழ்ச்சிகளைக் கொண்டு கனேடிய பல்லினப்பண்பாட்டு வானொலி 2004 இல் தொடங்க்ப்பட்டது.

கலைஞர்கள்
---------

நிகழ்ச்சிகள்
------------

மேற்கோள்கள்
-----------

வெளி இணைப்புகள்
---------------
**சலீம் அகமது கோஷ்** (ஏப்ரல் 22, 1948 - பிப்ரவரி 2, 2010) பலராலும் அவரது திரைப்பெயரான **கொச்சி ஹனீஃபா**(மலையாளம்: കൊച്ചിന്‍ ഹനീഫ) என்று அறியப்பட்ட ஓர் இந்திய திரைப்பட நடிகர், திரைப்பட இயக்குனர் மற்றும் திரைக்கதை எழுத்தாளர். புனித ஆல்பர்ட் கல்லூரியில் தாவரவியலில் பட்டம் பெற்ற இவர் கொச்சின் கலாபவன் நாடக கலைக்கூடத்தில் இணைந்து நாடக நடிகராக நடிப்பு வாழ்வை துவக்கினார். ஹனீபா என்று ஒரு கதாபாத்திரத்தில் நடித்தது புகழ்பெற்றதால் தன் பெயரை கொச்சி ஹனீபா என மாற்றிக்கொண்டார். துவக்கத்தில் ஓர் எதிர்மறை நடிகராக, வில்லனாக, நடித்து வந்தவர் பின்னாளில் சிறந்த நகைச்சுவை நடிகராக மலையாளத் திரையுலகிலும் தமிழ்த் திரையுலகிலும் வெற்றி பெற்றார். தமிழ், மலையாளம் மற்றும் இந்தித் திரைப்படங்களில் 300க்கும் கூடுதலான திரைப்படங்களில் நடித்துள்ளார். ஓர் திரைப்படத் தயாரிப்பாளராக அவரது வால்த்சல்யம் (1993) மூலம் அறிமுகமானார். கொச்சி ஹனீபா, மகாநதி, லேசா லேசா, வேட்டைக்காரன், பாசப் பறவைகள், வானமே எல்லை உள்ளிட்ட பல்வேறு தமிழ் படங்களிலும் நகைச்சுவை மற்றும் குணசித்ர வேடங்களிலும் நடித்திருக்கிறார். அவர் கல்லீரல் புற்றுநோயால் அவதிப்பட்டு இராமச்சந்திரா மருத்துவமனையில் சிகிச்சை பலனளிக்காமல் மருத்துவமனையில் பெப்ரவரி 2, 2010 அன்று மாலை 3 மணி அளவில் இறந்தார்.

மேற்கோள்கள்
-----------

1. ↑
2. ↑

வெளியிணைப்புகள்
---------------

* இணையத் திரைப்பட தரவுத்தளத்தில் கொச்சி ஹனீஃபா
***டெத் ஆஃப் எ சைக்கிளிஸ்ட்*** (Death of a Cyclist (எசுப்பானியம்: ***Muerte de un ciclista***) என்பது 1955 ஆம் ஆண்டு வெளிவந்த ஒரு எசுபானியத் திரைப்படமாகும். இப்படத்தை உவான் அந்தோனியோ பர்தெம் இயக்கினார். மேலும் இதில் இத்தாலிய நடிகை லூசியா போஸே நடித்தார், எல்ஸா ஃபார்கெகாஸ் ஸ்பானிஷ் மொழியில் டப் செய்தார். இப்படம் 1955 கான் திரைப்பட விழாவில் திரைப்பட விமர்சகர்களின் சர்வதேசக் கூட்டமைப்புப் பரிசை (FIPRESCI) வென்றது.

கதை
---

படத்தின் தொடக்கத்தில், ஒரு இணையர் மகிழுந்தில் செல்கிறனர். ஆளற்ற சாலையில் விரைந்துசெல்லும் அந்த கார், மிதிவண்டியில் சென்ற மனிதன் ஒருவன்மீது மோதிவிடுகிறது. இளைஞன் இறங்கிச் சென்று பார்க்கிறான் அடிபட்ட மனிதனின் உயிர் ஊசலாடிக்கொண்டிருக்கிறது. உடனிருக்கும் பெண் அங்கிருந்து சென்றுவிடலாம் என இளைஞனைத் தூண்டுகிறாள். இருவரும் சென்றுவிடுகின்றார்கள். அடிபட்ட மனிதன் இறந்துவிடுகிறான். மறுநாள் நாளிதழில் இது செய்தியாகிறது. அவர்கள் இருவரும் காரில் சென்றதைப் பார்த்ததாகக் கலை விமரிசகன் ஒருவன் பார்த்துவிடுகிறான் அவன் அவர்களை, குறிப்பாக அந்தப் பெண்ணை மிரட்டுகிறான். மகிழுந்தில் வந்த இருவரும் கணவனும் மனைவியும் அல்ல. இருவரும் காதலர்கள். மகிழுந்தில் சென்ற ஆண் கல்லூரி ஒன்றில் பேராசிரியர். அந்தப் பெண்ணும் சமூக அந்தஸ்து பெற்ற ஒருவருடைய மனைவி. அந்தப் பெண்ணால் ஒரே நேரத்தில் ஒருவருடைய மனைவியாகவும் மற்றொருவருடைய காதலியாகவும் இருக்கிறாள். இரு உறவுகளின் அனுகூலங்களையும் அனுபவிக்க ஆசைப்படுகிறாள். காதல் உறவைத் தைரியமாக வெளியில் சொல்ல முடியவில்லை; மிகவும் ரகசியமாகப் பேணுகிறாள். அதனால்தான் அவள் மிரட்டப்படுகிறாள். அவர்களால் கொலையை மறைக்க முடிந்ததே ஒழிய அதன் குற்ற உணர்விலிருந்து தப்பித்துக்கொள்ள இயலாமல் தவிக்கின்றனர். விபத்துச் சம்பவம் நடந்ததற்கு மறு நாள் கல்லூரியில் மனக் குழப்பத்துடன் இருக்கும் பேராசிரியர் தன் மாணவி தேர்வில் தோற்றுப்போகக் காரணமாகிறார். ஒரு குற்றச் செயலை மறைத்ததால் தொடர்ந்துவரும் பல சம்பவங்கள் போர், காதல், காமம், திருமணம், சமூக அந்தஸ்து, மத நம்பிக்கை, மனசாட்சி போன்றவை பற்றிய தார்மிகக் கேள்விகளை எழுப்பும் வகையில் படமாக்கப்பட்டிருக்கின்றன.

### விருதுகள்

**வெற்றி**

* கான் திரைப்பட விழா: சர்வதேசக் கூட்டமைப்புப் பரிசு (FIPRESCI Prize), Juan Antonio Bardem; 1955.

மேற்கோள்கள்
-----------

1. ↑  இணையதள திரைப்பட தரவுத்தளத்தில் *Muerte de un ciclista*

வெளி இணைப்புகள்
---------------

* இணையதள திரைப்பட தரவுத்தளத்தில் *Death of a Cyclist*
* *Death of a Cyclist* essay by Marsha Kinder at The Criterion Collection
* யூடியூபில் *Death of a Cyclist* opening film clip by Film-O-Tech (Spain)
* *Death of a Cyclist* film review by Felicia Feaster at Turner Classic Movies
* யூடியூபில் *Death of a Cyclist* film clip
**சிகாகோ கவின்கலைப் பள்ளி** School of the Art Institute of Chicago (SAIC) என்பது ஐக்கிய அமெரிக்காவின் பெரிய ஓவிய,வடிவமைப்புப் பள்ளிகளில் ஒன்று. இது இல்லினாயஸ் மாகானத்தில் சிகாகோ மாநகரில் அமைந்துள்ளது. இக்கல்லூரி கம்பீரமான நவீனக கலையழகுடன், கட்டப்பட்டுள்ளது. இது ஆர்ட் இன்ஸ்டியூட் ஆப் சிகாகோவின் துணை நிறுவனமாக உள்ளது. இவ்விடத்தில்தான் சுவாமி விவேகானந்தரின் புழ்பெற்ற உரையான 'சகோதர சகோதரிகளே' நிகழ்த்தப்பட்டது.

கற்பிக்கப்படுபவை
----------------

இக்கல்லூரியில் வண்ண ஓவியம், சிற்பம், காட்சிவழித் தகவல் துறை, அனிமேசன் கிராபிக்ஸ்,கட்டடக்கலை, பீங்கான் பிரிவு, ஆடைவடிவமைப்பு, ஆகியவை கற்பிக்கப்படுகின்றன. காலத்திற்கு ஏற்றவாறு பாடத்திட்டங்கள் மாற்றியமைக்கப்படுகின்றன.

வகுப்பறைகள்
-----------

அந்தந்தப் பாடப்பிரிவுக்குத் தகுந்தாற்போல் வகுப்பறைகள் வடிவமைக்கப்பட்டுள்ளன. மாணவர்கள் 100,150 அடி நீளத்திற்கு ஓவியமோ, சிற்பமோ செய்யவேண்டுமென்றாலும் அதற்கேற்றவாறு திறந்தவெளி அரங்கு உள்ளது. வசதிகளும் உள்ளது.

மேற்கோள்கள்
-----------

1. ↑  Enrollment
2. ↑  தூரிகைச் சிறகுகள், ஓவியர் புகழேந்தி பக்.30
3. ↑  "காப்பகப்படுத்தப்பட்ட நகல்". 2016-03-04 அன்று மூலம் பரணிடப்பட்டது. 2015-04-04 அன்று பார்க்கப்பட்டது.
4. ↑  தூரிகைச் சிறகுகள், ஓவியர் புகழேந்தி பக்.31
5. ↑  தூரிகைச் சிறகுகள், ஓவியர் புகழேந்தி பக்.30
**வெரித்தாசு வானொலி ஆசியா** (*Radio Veritas Asia*) என்பது ஆசிய மக்களுக்காக சிற்றலை வரிசையில் ஒலிபரப்பாகும் ஒரு கத்தோலிக்க சமய, சமூக வானொலி சேவை ஆகும். இது பிலிப்பீன்சு நாட்டின் குவிசோன் நகரில் இருந்து ஒலிபரப்பாகிறது. இது பிலிப்பீன் வானொலி கல்வி, மற்றும் தகவல் மையத்தினால் நிருவகிக்கப்படுகின்றது. இம்மையம் முன்னர் மணிலா கத்தோலிக்க மறைமாவட்டத்தினால் நிருவகிக்கப்பட்டு வந்தது.

வரலாறு
------

1958 திசம்பரில் இடம்பெற்ற தென்கிழக்காசிய கத்தோலிக்க ஆயர் மாநாட்டில் தென்கிழக்காசியாவில் வானொலி நிலையம் ஒன்றை ஆரம்பிக்கும் தீர்மானம் நிறைவேற்றப்பட்டது. 11 ஆண்டுகளின் பின்னர் 1969 ஏப்ரல் 11 இல் வெரித்தாசு வானொலி நிலையம் ஆரம்பிக்கப்பட்டது. *வெரித்தாஸ்* என்பது இலத்தீன் மொழியில் *உண்மை* எனப் பொருள்.

இவ்வானொலி நிலையத்திற்குத் தேவையான உதவிகள் வத்திக்கானில் உள்ள மறைபரப்புச் செயலகத்திலிருந்தும், செருமனியில் உள்ள மிசியோ என்ற அறநிறுவனத்திடம் இருந்தும், வேறு சில அறநிறுவனங்களிடம் இருந்தும் கிடைக்கின்றன.

நோக்கம்
-------

ஆசிய மக்களுக்கு அவர்களுடைய மொழியில் இயேசு கிறித்துவின் நற்செய்திகளை அறிவிப்பது, மனித வளர்ச்சிக்குத் தேவையான பயன்மிக்க கருத்துகளை அளிப்பது போன்றவை வெரித்தாசு வானொலியின் முக்கிய நோக்கங்களாகும்.

மொழிகள்
-------

வெரித்தாசு வானொலி தமிழ், சிங்களம், பர்மியம், உருது உட்பட பல மொழிகளில் மணிலாவில் இருந்து ஒலிபரப்பப்படுகிறது. ஒவ்வொரு மொழிப் பிரிவிற்கும் ஒரு பொறுப்பாளரும், அவருக்கு உதவியாளர்களும் பணியாற்றுகின்றனர்.

### தமிழ்ப்பணி

தமிழ் மொழியிலான நிகழ்ச்சி "வெரித்தாசு வானொலி தமிழ்ப்பணி" என அழைக்கப்படுகிறது. 1976 நவம்பர் 1 முதல் தமிழ்ப்பணியின் ஒலிபரப்பு நடத்தப்பட்டு வருகிறது. இதன் முதலாவது தயாரிப்பாளராக எம். ஏ. சுவாமி என்பவர் பொறுப்பேற்றார். தமிழ்ப்பணி இலங்கை-இந்திய நேரப்படி நாள்தோறும் காலை 7 மணி முதல் 7:30 வரையும், மாலை 7:30 முதல் 8 மணி வரையும் ஒலிபரப்பப்படுகின்றது.

மேற்கோள்கள்
-----------

1. 1 2 3 4  அரியாலையூர் உதயசந்திரன். "வெரித்தாஸ்". ஈழநாடு 1983.11.20. 24 திசம்பர் 2016 அன்று பார்க்கப்பட்டது.

வெளி இணைப்புகள்
---------------

* வெரித்தாசு வானொலியின் இணையதளம்
கான்சாஸ் கார்ப்பரேஷன் கமிஷன் (KCC) என்பது கன்சிலா மாநிலத்தின் பொது பயன்பாட்டு ஆணையமாகும், செனட்டின் ஒப்புதலுடன் ஆளுநரால் நியமிக்கப்பட்ட மூன்று ஆணையர்களால் நடத்தப்படுகிறது. இயற்கை எரிவாயு, மின்சாரம், தொலைபேசி மற்றும் போக்குவரத்து விற்பனையாளர்கள் பாதுகாப்பான, போதுமான மற்றும் நம்பகமான சேவைகளை நியாயமான விலையில் வழங்குவதற்கான பொறுப்பு கமிஷனுக்கு உள்ளது. கமிஷன் பெயரைத் தவிர, அது சார்ட்டர் கார்ப்பரேஷன்கள் அல்ல; அந்த செயல்பாடு மாநில செயலாளரின் அலுவலகத்தால் செய்யப்படுகிறது.

KCC இன் அதிகாரம் KSA 74-601 இலிருந்து 74-631 வரை பெறப்பட்டது. தற்போதைய கார்ப்பரேஷன் ஆணையர் ஷார் பீஸ்ட் ஆல்பிரெக்ட் (தற்போதைய தலைவர் ஆவார்), ஜே ஸ்காட் எம்கர் மற்றும் பாட் ஆப்பிள்.

வரலாறு
------

கன்சாஸ் கமிஷன் 1883 ஆம் ஆண்டில் கன்சாஸ் சட்டமன்றத்தால் ரெயில்ரோட் ஆணையராக நிறுவப்பட்ட நாட்டின் முதல் மாநில ஒழுங்குமுறை அமைப்புகளில் ஒன்றாகும். நீராவி இயக்கப்படும் இரயில்வேக்கள், எக்ஸ்பிரஸ் நிறுவனங்கள், தூங்கும் கார் நிறுவனங்கள், மற்றும் நிறுவன நிறுவன மின்சார இணைப்புகளை கட்டுப்படுத்தும் அதிகாரத்தையும் அதிகாரத்தையும் ரயில்வே கமிஷன் கொண்டுள்ளது. உறுப்பினர்கள் ஒரு பிரபல வாக்கெடுப்பு மூலம் தேர்ந்தெடுக்கப்பட்டனர்.

1911 ஆம் ஆண்டில் கன்சாஸ் சட்டசபை மூன்று உறுப்பினர்களைக் கொண்ட பொதுப் பயன்பாட்டுக் கமிஷனைத் தலையங்கம் மற்றும் தொலைபேசி நிறுவனங்கள், குழாய் நிறுவனங்கள், பொதுக் கேரியர்கள், நீர், மின்சாரம், எரிவாயு மற்றும் நகராட்சிகள் சொந்தமாக வைத்திருந்த அனைத்து மின் நிறுவனங்களையும் கட்டுப்படுத்த ஒரு குழுவை உருவாக்கியது. இந்த ஆணையத்தின் உறுப்பினர்கள் ஆளுநரால் நியமிக்கப்பட்டனர்.

தற்போதைய ஒழுங்குமுறை ஆணையம், கன்சாஸ் மாநிலத்தின் மாநில மாநகராட்சி ஆணையம் 1933 ஆம் ஆண்டில் சட்டமன்றத்தால் நிறுவப்பட்டது. அதன் அதிகார வரம்பு மாசுபாட்டிலிருந்து புதிய மற்றும் பொருந்தக்கூடிய நீரைப் பாதுகாப்பதற்காக கைவிடப்பட்ட கிணறுகளை மூடுவதற்கான மோட்டார் கேரியர்கள், எரிவாயு பாதுகாப்பு மற்றும் மேற்பார்வை ஆகியவற்றின் கட்டுப்பாடு .

குறிப்புகள்
-----------

1. ↑  "About the KCC". 4 December 2014 அன்று பார்க்கப்பட்டது.

வெளி இணைப்புகள்
---------------

* 
* 
* Kansas Government Information Online Library (Scroll down to Corporation Commission publications)
**குறும்பரப்பு வலையமைப்பு** (*Local Area Network*) அல்லது **அகக்கணினி வலையமைப்பு** என்பது ஒரு வீடு, அல்லது ஒரு கல்லூரியின் சில கட்டிடங்கள் போன்று சிறு பரப்பில் அமைக்கப்பட்டிருக்கும் கணினி வலையமைப்பு ஆகும்.

ஆரம்பத்தில் குறும்பரப்பு பிணையம் ஒரு மையக் கணினியையும் பிற dumb terminals கொண்டிருந்தது. இதன் நோக்கம் வெவ்வேறு இடங்களில் இருக்கும் பயன்களுக்கு அல்லது வெவ்வேறு பயனர்களுக்கு சேவை வழங்குவதாகும். 

இவை பெரும்பாலும் ஈதர்நெட் தொழில்நுட்பத்தில் காவலிடாத முறுக்கான வயர்களூடாகவும் வைபை தொழில்நுட்பத்தூடாகவும் வடிவமைக்கப்பட்டன. 

பின்னர் workstations ஒரு குறும்பரப்பாகப் பிணைக்கப்பட்டன. இதன் நோக்கம் பல கணினிகள் நினைவகம், அச்சியந்திரங்கள் போன்ற பொது வசதிகளை பகிர்ந்து கொள்வதும் கணினிகளுக்கிடையான தொடர்புகளை ஏற்படுத்துவதாகும். இங்கு வலையமைப்பு பாதுகாப்பாக பேணுவது முக்கியம்.

வரலாறு
------

1970களில் ஒரே இடத்தில் உள்ள கணினிகளை ஒன்றாக வேகமாக இணைக்கும் பொருட்டு முதலாவது வலையமைப்புக்கள் உருவாக்கப்பட்டன. இவற்றுள் ஈதர்நெட் மற்றும் ஆர்க்நெட்- ARPANET(American Research Project Agancy - DoD USA மிகப்பிரபலமானவை. 

CP/M மற்றும் டாஸ் இயங்குதளங்களில் வளர்ச்சியானது ஒரே இடத்தில் பல கணினிகள் முதல் பன்னூற்றுக்கணக்கான கணினிகள் வரை வைத்திருக்க வழிவகை செய்தது. வலையமைப்புக்களில் ஆரம்ப இலக்குக்களாக லேசர் அச்சியந்திரங்களைப் பகிருதல், கோப்புக்களை சேமிக்கும் இடங்களைப் பகிர்தல் ஆகியனவையே ஏனெனில் அக்காலகட்டத்தில் இவையிரண்டும் விலைமதிப்பானவையாக இருந்தது. 1983 இல் கணினிப் பண்டிதர்கள் கிரமமாக வரும் வருடத்தை வலையமைப்பு வருடமாகப் பிரகடனப்படுத்தினர். 

எனினும் உண்மையில் பௌதீக லேயர்(Physical Layer) மற்றும் அதை அணுகுவதற்கான வழிமுறைகள் ஒத்திசைவாக இல்லாதிருந்ததால் எவ்வாறு கணினி வழங்களை வினைத்திறனாகப் பகிர்வது என்பதில் மயக்கங்கள் ஏற்படுத்துத் தயக்கங்களை உண்டுபண்ணியது. பொதுவாக அக்காலத்தில் வலையமைப்புக் அட்டைகளைத் (நெட்வேர்க் காட்) தயாரித்தோர் தமக்கெற்றேற்றமாதிரி தாம் உருவாக்கிய வலையமைப்பு இயங்குதளம், நெட்வேர்க் காட், அதை அணுகுவதற்கான முறை, கேபிள் முறைகள் போன்ற இருந்தன. இதற்கு ஓர் தீர்வாக நாவல் நெட்வேர் வெளிவந்து வெற்றிகண்டது. இது 40 இற்கும் மேற்பட்ட கணினி வலையமைப்பு அட்டைகள்/மற்றும் கேபிள் முறைகளை ஆதரித்து இதன் போட்டியாளர்களை விட மேம்பட்டதாக விளங்கியது. நாவல் நெட்வேர் கணினி வலையமைப்பு வர்தகத்தை 1983 இன் ஆரம்பத்தில் இருந்து 1990 களில் மைக்ரோசாப்டின் வினைத்திறனான வின்டோஸ் என்டி சேவர் மற்றும் விண்டோஸ் பொ வேர்க்குறூப்ஸ் போன்றவை வெளிவரும்வரை ஆதிக்கம் செலுத்தியது. 

இக்காலகட்டத்தில் யுனிக்ஸ் இயங்குதளத்தைத் தயாரித்து விநியோகித்த சண் மைக்ரோ சிஸ்டம், ஹூயூவ்லெட் பக்காட், சிலிக்கான் கிராபிக்ஸ், இண்டகிராப், நெக்ஸ்ட் மற்றும் அப்போலோ TCP/IP இல் அமைந்த வலையமைப்பைப் பாவித்தன. இத்தொழில்நுட்பமானது இணையத்திலும் லினக்ஸ் மற்றும் ஆப்பிள் மாக்ஓஎஸ் இயங்குதளங்களிலும் ஆதிக்கம் செலுத்துவதோடு நாவல் நெட்வேர் ஆரம்பத்தில் 5ஆம் பதிப்புவரை விரும்பிப் பாவித்த ஐபிஎஸ், ஆப்பிள்டோக், என்பிஎவ் போன்றவற்றையும் மாற்றீடு செய்துள்ளது.
ஏதன்ஸ் கல்விக்கூடம்
**கல்விக்கூடம்** அல்லது **கல்விக்கழகம்** (*Academy*) கிரேக்க நாட்டு பேரறிஞரான பிளேட்டோ ஏதென்சு நகரத்தின் வெளிப்புறத்தோட்டத்தில் மாணவர்களுக்கு பாடம் நடத்தி வந்தார். அத்தோட்டம் அக்காடமசு என்ற கிரேக்க வீரனுடையது. அவன் பெயரை வைத்து அப்பள்ளிக்கூடத்தை *அக்காதமி* என்று அழைத்தனர். பிறகு *அகாதமி* என்ற சொல் கல்வியாளர்களைக் கொண்ட குழுவையும், அவர்கள் கூடும் இடத்தையும் குறிக்கலாயிற்று. பிளாட்டோ 2300 ஆண்டுகளுக்கு முன் கிரேக்க நாட்டில் வசித்தாலும், பிற நாட்டு அரசர்களும், அரசுகளும் தங்கள் நாடுகளில் கல்விக்கூடங்களைத் தோற்றுவித்தன. 1635 ஆம் ஆண்டில், பிரஞ்சு கல்விக்கூடம், கார்டினல் ரிக்கலோ (*Richelieu*) என்வரால் பிரஞ்சு நாட்டில் தோற்றுவிக்கப்பட்டது. இங்கிலாந்து நாட்டில் *அரச கல்விக்கூடம்* தோற்றுவிக்கப்பட்டது. தமிழ் கல்விக்கூடம், சென்னையில் 34 ஆண்டுகளுக்கு முன், அவினாசிலிங்கம் செட்டியார் தலைமையில் உருவாக்கப்பட்டுள்ளது.

சான்றுகள்
---------

1. ↑  *Oxford Classical Dictionary*, 3rd ed. (1996), s.v. "Philon of Larissa."

|  |  |
| --- | --- |
| Search Wiktionary | விக்சனரியில் ***கல்விக்கூடம்*** என்னும் சொல்லைப் பார்க்கவும். |
**மாக் பிஹு** (Magh Bihu (মাঘ বিহু) (**போகாலி பிஹு** என்றும் அழைக்கப்படுகிறது (ভোগালী বিহু) (பிஹு என்றால் உணவு உண்ணும் இன்பம் என்பதாகும்) அல்லது **மாகர் பிஹு** (মাঘৰ দোমাহী) என்பது இந்திய மாநிலமான அசாமில் கொண்டாடப்படும் அறுவடைத் திருவிழா ஆகும். இது மாசி  (சனவரி-பிப்ரவரி) மாதத்தில் அறுவடைக் காலம் முடிந்ததும் நடக்கிறது. இது மகர சங்கராந்தியின் அசாம் வடிவம் ஆகும். இந்த விருந்து ஒரு வாரத்திற்கு நீடிக்கும்.

இந்தத் திருவிழாவில் விருந்து மற்றும் தீமூட்டுதல் ஆகிய அம்சங்கள் முதன்மையானவை. இவ்விழா நாளில் இளைஞர்கள், மீஜி மற்றும் பெஹாகர் என்றழைக்கப்படும் தற்காலிக குடிசைகளை, மூங்கில், இலைகள் ஆகியவற்றைக் கொண்டு அமைத்து, அதன்  பக்கத்தில் இரவில் நெருப்பு மூட்டி சமைத்து, ஆடிப் பாடி  கூட்டாக விருந்து சாப்பிட்டு மகிழ்வர். அடுத்த நாள் காலையில் குடிசைகளை எரித்து விடுவர்.  இந்த கொண்டாட்டங்களின் போது டெக்கீலி பூங்கோ (உறியடி) மற்றும் எருமை சண்டை போன்ற அசாமிய பாரம்பரிய விளையாட்டுகள் நடக்கும்.

மேற்கோள்கள்
-----------

1. ↑  "Celebrating Nature's Bounty - Magh Bihu". *EF News International*. Archived from the original on ஜனவரி 17, 2012.. பார்த்த நாள்: Jan 14, 2012.
2. ↑  Sharma, S. P.; Seema Gupta (2006). *Fairs & Festivals Of India*. Pustak Mahal. பக். 25. பன்னாட்டுத் தரப்புத்தக எண்:978-81-223-0951-5.
3. ↑   *The New Encyclopædia Britannica*. **21**. பிரித்தானிக்கா கலைக்களஞ்சியம். 1987. பக். 137. பன்னாட்டுத் தரப்புத்தக எண்:978-0-85229-571-7.
4. ↑  "Bihu being celebrated with joy across Assam". *தி இந்து*. January 14, 2005. Archived from the original on 2005-02-04.. பார்த்த நாள்: 2009-05-02.
5. ↑  "Bonfire, feast & lots more - Jorhat celebrations promise traditional joy this Magh Bihu". *The Telegraph*. January 12, 2008.. பார்த்த நாள்: 2009-05-02.

வெளி இணைப்புகள்
---------------

* Magh Bihu Wishing Message and Status